ਹਿੰਦੂ ਕਾਲਜ, ਦਿੱਲੀ
ਹਿੰਦੂ ਕਾਲਜ ਦਿੱਲੀ, ਭਾਰਤ ਵਿੱਚ ਦਿੱਲੀ ਯੂਨੀਵਰਸਿਟੀ ਦੁਆਰਾ ਮਾਨਤਾ ਪ੍ਰਾਪਤ ਕਾਲਜਾਂ ਵਿਚੋਂ ਇੱਕ ਹੈ। 1899 ਵਿੱਚ ਸਥਾਪਿਤ ਇਹ ਕਾਲਜ ਵਿਗਿਆਨ, ਮਾਨਵ ਵਿਗਿਆਨ, ਸਮਾਜਿਕ ਵਿਗਿਆਨ ਅਤੇ ਵਪਾਰ ਆਦਿ ਵਿਸ਼ਿਆਂ ਵਿੱਚ ਅੰਡਰ-ਗ੍ਰੈਜੂਏਟ ਅਤੇ ਪੋਸਟ-ਗ੍ਰੈਜੂਏਟ ਕੋਰਸ ਕਰਵਾਉਂਦਾ ਹੈ। ਇਹ ਕਾਲਜ ਦਿੱਲੀ ਦੇ ਪੁਰਾਣੇ ਕਾਲਜਾਂ ਵਿਚੋਂ ਇੱਕ ਹੈ। 100 ਤੋਂ ਵੱਧ ਫੈਕਲਟੀ ਦੇ ਮੈਂਬਰਾਂ ਦੇ ਨਾਲ ਹਿੰਦੂ ਕਾਲਜ ਭਾਰਤ ਦੇ ਮੁੱਖ ਕਾਲਜਾਂ ਵਿਚੋਂ ਇੱਕ ਹੈ। ਇਸ ਨੂੰ ਭਾਰਤ ਦੇ ਸਾਇੰਸ ਅਤੇ ਤਕਨਾਲੋਜੀ ਮੰਤਰਾਲੇ ਦੁਆਰਾ ਬਾਇਓਟੈਕਨਾਲੌਜੀ ਵਿਭਾਗ ਲਈ 'ਸਟਾਰ ਕਾਲਜ' ਦਾ ਦਰਜਾ ਦਿੱਤਾ ਗਿਆ ਹੈ। ਇਸ ਦੇ ਨਾਮ ਦੇ ਬਾਵਜੂਦ, ਸਾਰੇ ਧਰਮਾਂ ਦੇ ਵਿਦਿਆਰਥੀ ਦਾਖਲ ਹਨ।